钦定古今图书集成/理学汇编/学行典/第267卷 > 锺璇
## 钦定古今图书集成/理学汇编/学行典/第267卷 > 锺璇

按《苏州府志》：“锺璇，字振远，一字叔齐，常熟人。六岁而
孤，育于继祖龙图学士林遹家。多书，因得纵观，与其
孙璟、瓌琢同肄业。后璟兄弟并登第，璇遂弃举子业，
取所藏尽阅之。侍官台州，尝游岩谷间，遇异人衣僧
服，持列御寇书，揖坐磐石，指一泓定水曰：‘此水滔滔，
乃皇极大中之道’。语久别去，自是有悟，益厌名利，放”
浪渔钓间，筑室梅里，所居多莳香草，闭户二十年。家
贫，殊不戚戚。有求者，解衣分粟，无靳色。唐瑑自留守
归，寓梅里，与为忘年交。提举徐谊、知府沈揆皆造其
庐。范成大等荐于朝，不报。卒，年五十二。有《药园槁山
中录》《续白孔帖》，秦汉以来钟鼎奇字藏于家。